1. számú melléklet

**Budapest Főváros XX. Kerület Pesterzsébet Önkormányzat Képviselő-testületének .../.... (...) önkormányzati rendelete**

**a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III.31.) Ök. számú rendelet módosításáról**

Budapest Főváros XX. kerület Pesterzsébet Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 62. § (2) bekezdésében, 92. § (1) bekezdés a) pontjában, 92. § (2) bekezdésében és 132. § (4) bekezdés d) pontjában kapott felhatalmazás alapján, Magyarország Alaptörvénye 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontjában meghatározott feladatkörében eljárva a következőket rendeli el:

**1. §**

A személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III.31.) önkormányzati rendelet bevezető része helyébe a következő rendelkezés lép:

„Budapest Főváros XX. kerület Pesterzsébet Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 62. § (2) bekezdésében, 92. § (1) bekezdés a) pontjában, 92. § (2) bekezdésében és 132. § (4) bekezdés d) pontjában kapott felhatalmazás alapján, Magyarország Alaptörvénye 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontjában meghatározott feladatkörében eljárva a következőket rendeli el:”

**2. §**

Ez a rendelet a kihirdetését követő napon lép hatályba.

**Szabados Ákos dr. Demjanovich Orsolya**

polgármester jegyző

**Általános indokolás**

Budapest Főváros Kormányhivatala a Miniszterelnökség által kiadott, a fővárosi és megyei kormányhivataloknak a helyi önkormányzatok törvényességi felügyeletével kapcsolatos 2021. évi ellenőrzési munkatervében meghatározott szempontok szerint - Magyarország helyi önkormányzatairól szóló 2011. évi CLXXXIX. törvény 132. § (3) bekezdés b) pontjában biztosított jogkörben - célellenőrzés keretében vizsgálta a helyi önkormányzatok szociális, valamint gyermekjóléti alapellátásokat, pénzbeli ellátásokat és a személyes gondoskodást biztosító rendeleteit.

A Kormánymegbízott a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III.31.) Ök. számú rendelet (a továbbiakban: Rendelet) felülvizsgálatával összefüggésben szakmai segítségnyújtás keretében - a jogalkotásról szóló 2010. évi CXXX. törvény (a továbbiakban: Jat), valamint a jogszabályszerkesztésről szóló 61/2009. (XII.14.) IRM rendelet (a továbbiakban: Jszr.) előírásaival való összhang megteremtése érdekében - indítványozta a Rendelet módosítását.

**Részletes indokolás**

**Az 1. §-hoz**

A Jszr. 55. § (1) bekezdése értelmében a bevezető részben a rendeletalkotásra felhatalmazást adó rendelkezést követően meg kell jelölni azt a feladatkört megállapító jogszabályi rendelkezést.

A Jszr. 55. § (5) bekezdése alapján „Önkormányzati rendelet bevezető részének a megszövegezésekor az önkormányzat feladatköreként az Alaptörvény 32. cikk (1) bekezdés megfelelő pontját, a helyi önkormányzatokról szóló törvénynek a feladatkört megállapító rendelkezését vagy más törvénynek a feladatkört megállapító rendelkezését kell feltüntetni.”

A Jszr. 6. §-a értelmében nem vezethető be rövid megjelölés a jogszabály tervezetének és a jogszabály tervezete szerkezeti egységének a címében, jogszabály tervezetének a preambulumában, a bevezető részében.

A rendelet 1. §-a a Rendelet bevezető részének módosításáról rendelkezik akként, hogy a rendeletalkotásra felhatalmazást adó rendelkezést követően került megjelölésre a feladatkört megállapító jogszabályi rendelkezés. A feladatkört megállapító jogszabályi rendelkezésként az Alaptörvény 32. cikk (1) bekezdésének megfelelő pontja, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdésének megfelelő pontja is feltüntetésre kerül. Rövid megjelölés bevezetéséről a módosított bevezető rész nem rendelkezik.

**A 2. §-hoz**

A rendelet hatálybalépéséről rendelkezik.